《答蒋山宝公塔下高阁》
元代·吴景奎

宝公塔下登高阁，目尽东南半壁天。江接秦淮围故国，地连吴楚渺平川。

猿惊鹤怨移文在，虎踞龙蟠王气偏。闻说先皇游幸日，白豪千丈礼金仙。

作者简介：（1292—1355）婺州兰溪人，字文可。七岁力学如成人，年十三为乡正。刘贞为浙东宪府掾，辟为从事，后荐署兴化路儒学录，以母老辞不就。博学，尤善为诗，词句清丽，有唐人风。有《药房樵唱》。